Sommeren 2013 ga hun ut låten «Sonte» sammen med rapperne Blunt & Real, og samme høst deltok hun i Kënga Magjike med balladen «Ti». I 2015 utga Maliqi singelen «Jam bere si ti», skrevet av Flori Mumajesi. I 2018 slapp hun singelen «N'errësirë» som var skrevet av Olti Curri. I oktober 2018 kunngjorde kringkasteren RTSH at Maliqi skulle gjøre comeback i Festivali i Këngës etter elleve års fravær. Hun fremførte bidraget «Ktheju tokës» som er skrevet av Eriona Rushiti og som handler om den albanske migrasjonen. Hun tok seg til finalen og ble senere kåret til vinner av konkurransen.